CELEX: 62008CA0285
Language: el
Date: 2009-06-04 00:00:00
Title: Υπόθεση C-285/08: Απόφαση του Δικαστηρίου (πρώτο τμήμα) της 4ης Ιουνίου 2009 (αίτηση του Cour de cassation, Γαλλία, για την έκδοση προδικαστικής αποφάσεως) — Société Moteurs Leroy Somer κατά Société Dalkia France, Société Ace Europe (Ευθύνη από ελαττωματικά προϊόντα — Οδηγία 85/374/ΕΟΚ — Πεδίο εφαρμογής — Ζημία προκληθείσα σε περιουσιακό στοιχείο προοριζόμενο για επαγγελματική χρήση, το οποίο πράγματι χρησιμοποιήθηκε για τον σκοπό αυτόν — Εθνικό σύστημα που παρέχει τη δυνατότητα στον ζημιωθέντα να ζητήσει αποκατάσταση της ζημίας αυτής αποδεικνύοντας μόνον τη ζημία, το ελάττωμα και την αιτιώδη συνάφεια — Συμβατό)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/20
            
         Απόφαση του Δικαστηρίου (πρώτο τμήμα) της 4ης Ιουνίου 2009 (αίτηση του Cour de cassation, Γαλλία, για την έκδοση προδικαστικής αποφάσεως) — Société Moteurs Leroy Somer κατά Société Dalkia France, Société Ace Europe
   (Υπόθεση C-285/08) (1)
   
   (Ευθύνη από ελαττωματικά προϊόντα - Οδηγία 85/374/ΕΟΚ - Πεδίο εφαρμογής - Ζημία προκληθείσα σε περιουσιακό στοιχείο προοριζόμενο για επαγγελματική χρήση, το οποίο πράγματι χρησιμοποιήθηκε για τον σκοπό αυτόν - Εθνικό σύστημα που παρέχει τη δυνατότητα στον ζημιωθέντα να ζητήσει αποκατάσταση της ζημίας αυτής αποδεικνύοντας μόνον τη ζημία, το ελάττωμα και την αιτιώδη συνάφεια - Συμβατό)
   2009/C 180/33
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Société Moteurs Leroy Somer
   κατά
   Société Dalkia France, Société Ace Europe
   
      Αντικείμενο
   
   Αίτηση για την έκδοση προδικαστικής αποφάσεως — Cour de cassation (Γαλλία) — Ερμηνεία των άρθρων 9 και 13 της οδηγίας 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης από ελαττωματικά προϊόντα (ΕΕ L 210, σ. 29) — Καθ’ ύλην πεδίο εφαρμογής της οδηγίας — Δυνατότητα να επιτρέπεται εθνική ρύθμιση περί αστικής ευθύνης, βάσει της οποίας καθίσταται δυνατή η αποκατάσταση της ζημίας που προκλήθηκε σε περιουσιακό στοιχείο προοριζόμενο για επαγγελματική χρήση, το οποίο χρησιμοποιήθηκε πράγματι για τον σκοπό αυτό — Ζημίες που προκλήθηκαν στην ηλεκτρογεννήτρια νοσοκομείου εξαιτίας της υπερθερμάνσεως μετασχηματιστή εναλλασσόμενου ρεύματος
   
      Διατακτικό
   
   Η οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων, έχει την έννοια ότι απαγορεύει την ερμηνεία εθνικής νομοθεσίας ή την εφαρμογή εθνικής πάγιας νομολογίας σύμφωνα με τις οποίες ο ζημιωθείς μπορεί να ζητήσει αποκατάσταση της ζημίας που προκλήθηκε σε περιουσιακό στοιχείο προοριζόμενο για επαγγελματική χρήση, το οποίο πράγματι χρησιμοποιήθηκε για τον σκοπό αυτόν, όταν ο ζημιωθείς αποδεικνύει απλώς τη ζημία, το ελάττωμα του προϊόντος και την αιτιώδη συνάφεια μεταξύ του ελαττώματος αυτού και της ζημίας.
   
      (1)  ΕΕ C 223 της 30.8.2008.